ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670022855
ขอให้แก้ไขปัญหากลิ่นเหม็นรบกวนจากเพื่อนบ้านนำขยะรีไซเคิลมากองไว้หน้าบ้าน บริเวณบ้านเลขที่ ... ซอยเพชรเกษม 55/2 แยก 7 แขวงหลักสอง เขตบางแค กรุงเทพมหานคร โดยมีบุคคลเพศชาย (ไม่ทราบชื่อ ไม่ทราบนามสกุล) อายุประมาณ 48-49 ปี สูงประมาณ 170 เซนติเมตร รูปร่างผอม ผิวขาว ทำการปั่นจักรยาน และเก็บขยะมาวางไว้บริเวณหน้าบ้านเป็นจำนวนมาก ส่งผลให้มีกลิ่นเหม็นรบกวน เป็นแหล่งเพาะเชื้อโรค มักจะพบเห็นหนู แมลงสาบ และตะขาบ บ่อยครั้ง อีกทั้งยังเป็นแหล่งเพาะยุงลาย ทำให้ประชาชนในพื้นที่ป่วยเป็นโรคไข้เลือดออกเป็นจำนวนมาก ซึ่งเมื่อประมาณช่วงเดือนพฤศจิกายน 2566 ที่ผ่านมา (ไม่ทราบวันที่ และช่วงเวลาที่แน่ชัด) ผู้ร้องเคยโทรศัพท์ไปสำนักงานเขตบางแค ผ่านทางหมายเลขโทรศัพท์ 0 2867 1635 เพื่อแจ้งเรื่อง เจ้าหน้าที่เพศหญิง (เพียงกล่าวถึงเท่านั้น) รับสายและทำการโอนสายผู้ร้องไปยังเจ้าหน้าที่ฝ่ายสิ่งแวดล้อม โดยมีเจ้าหน้าที่เพศหญิง (เพียงกล่าวถึงเท่านั้น) รับเรื่อง และแจ้งว่า "จะดำเนินการให้" และให้เป็นหมายเลขโทรศัพท์ของเจ้าหน้าที่รับผิดชอบโดยตรง เป็นหมายเลข 09 4397 4654 จากนั้นผู้ร้องจึงโทรศัพท์ไปยังหมายเลขดังกล่าวเพื่อสอบถามความคืบหน้าของเรื่องเป็นระยะๆ ทุกครั้งที่ติดต่อเข้าไปเจ้าหน้าที่เพศหญิงรับสาย (เพียงกล่าวถึงเท่านั้น) แจ้งว่า "วันนี้จะต้องไปตรวจสอบที่อื่นยังไม่สะดวกเข้าไปตรวจสอบ อีกไม่เกินสัปดาห์จะเข้าไปตรวจสอบ" โดยล่าสุดผู้ร้องได้โทรศัพท์ไปติดตามความคืบหน้าของเรื่องเมื่อประมาณวันที่ 15 กุมภาพันธ์ 2567 เจ้าหน้าที่แจ้งว่า "วันนี้จะต้องไปตรวจสอบที่อื่นยังไม่สะดวกเข้าไปตรวจสอบ อีกไม่เกินสัปดาห์จะเข้าไปตรวจสอบ" อีกเช่นเดิม จากกรณีดังกล่าวส่งผลให้ผู้ร้องได้รับความเดือดร้อน ประสบปัญหามาเป็นระยะเวลาประมาณ 1 ปี (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata